Pojem Opredelitev

Analiza tveganja transakcije (Transaction Risk Analysis – TRA) Plačilne transakcije, za katere velja izjema iz člena 18 Delegirane uredbe Komisije (EU) 2018/389.

Avtenticirano brez močne avtentikacije strank (Authenticated via non-strong customer authentication) „Avtenticirano brez močne avtentikacije strank“ se nanaša na transakcije, ki so izvzete iz zahtev za močno avtentikacijo strank na podlagi poglavja III Delegirane uredbe Komisije (EU) 2018/389 (1), in transakcije, za katere se ne uporabljajo določbe člena 97(1) Direktive (EU) 2015/2366. Vključijo se transakcije, odrejene s strani trgovca, in druge transakcije, za katere se ne uporablja močna avtentikacija strank.

Avtentikacija (Authentication) „Avtentikacija“ pomeni „avtentikacijo“, kakor je opredeljena v členu 4(29) Direktive (EU) 2015/2366.

Bankomat (Automated teller machine – ATM) Elektromehanska naprava, ki pooblaščenim uporabnikom, ki uporabljajo kartični plačilni instrument ali druga sredstva, omogoča dvig gotovine z njihovih računov in/ali dostop do drugih storitev, ki jim omogočajo med drugim preverjanje stanja, prenos denarnih sredstev ali polog denarja.

Bankomat s funkcijo dviga gotovine (ATM with a cash withdrawal function) Bankomat, ki pooblaščenim uporabnikom omogoča dvig gotovine z njihovih računov z uporabo kartičnega plačilnega instrumenta ali drugega sredstva.

Bankomat s funkcijo kreditnega plačila (ATM with a credit transfer function) Bankomat, ki pooblaščenim uporabnikom omogoča izvršitev kreditnih plačil z uporabo kartičnega plačilnega instrumenta ali drugega sredstva.

Brezstična plačila majhne vrednosti (Contactless low value) Brezstična plačila, za katera velja člen 11 Delegirane uredbe Komisije (EU) 2018/389.

Brezstično plačilo (Contactless payment) Plačilna transakcija z uporabo kartice ali drugega sredstva, pri kateri sta plačnik in trgovec (in/ali njuna oprema) na isti fizični lokaciji, komunikacija med prenosno napravo in prodajnim mestom (POS) pa poteka prek brezstične tehnologije.

Centralna banka (Central bank) Centralna banka pomeni „centralno banko“ (podsektor S.121), kakor je opredeljena v odstavkih 2.72 do 2.74 Priloge A k Uredbi (EU) št. 549/2013.

Ček (Cheque) Pisni in podpisan nalog ene stranke, tj. izdajatelja čeka (trasanta), drugi stranki, tj. naslovniku čeka (trasatu), načeloma kreditni instituciji, ki od naslovnika čeka zahteva, da brezpogojno in na zahtevo plača določeno vsoto izdajatelju čeka ali tretji osebi, ki jo določi izdajatelj čeka.

Čezmejna plačilna transakcija (Cross-border payment transaction) Plačilna transakcija, ki jo odredi plačnik ali prejemnik plačila, pri čemer se ponudnik plačilnih storitev plačnika in ponudnik plačilnih storitev prejemnika plačila nahajata v različnih državah. Pri kartičnih plačilnih transakcijah „čezmejna plačilna transakcija“ pomeni „čezmejno plačilno transakcijo“, kakor je opredeljena v členu 2(8) Uredbe (EU) 2015/751 (2). Posebno v primeru plačilnih sistemov: plačilna transakcija med udeleženci, ki se nahajajo v različnih državah.

Debetna kartica (Debit card) „Debetna kartica“ pomeni „debetno kartico“, kakor je opredeljena v členu 2(33) Uredbe (EU) 2015/751.

Denarna sredstva (Funds) „Denarna sredstva“ pomeni „denarna sredstva“, kakor so opredeljena v členu 4(25) Direktive (EU) 2015/2366.

Denarne finančne institucije (MFI) (Monetary financial institutions – MFIs) Denarna finančna institucija pomeni „denarno finančno institucijo“, kakor je opredeljena v odstavku 2.67 Priloge A k Uredbi (EU) št. 549/2013.

Denarno nakazilo (Money remittance) „Denarno nakazilo“ pomeni „denarno nakazilo“, kakor je opredeljeno v členu 4(22) Direktive (EU) 2015/2366.

Direktna obremenitev (Direct debit) „Direktna obremenitev“ pomeni „direktno obremenitev“, kakor je opredeljena v členu 4(23) Direktive (EU) 2015/2366.

Direktna obremenitev, odrejena kot posamezno plačilo (Direct debit initiated on a single payment basis) Elektronsko odrejena direktna obremenitev, ki je neodvisna od drugih direktnih obremenitev, to pomeni, da ni del skupine direktnih obremenitev, odrejenih skupaj.

Direktna obremenitev, odrejena v datoteki/svežnju (Direct debit initiated in a file/batch) Elektronsko odrejena direktna obremenitev, ki je del skupine direktnih obremenitev, ki jih prejemnik plačila odredi skupaj. Vsaka direktna obremenitev, vsebovana v svežnju, se pri poročanju števila transakcij šteje kot ločena direktna obremenitev.

Domača plačilna transakcija (Domestic payment transaction) „Domača plačilna transakcija“ pomeni „nacionalno plačilno transakcijo“, kakor je opredeljena v členu 2(27) Uredbe (EU) št. 260/2012. Pri kartičnih plačilnih transakcijah „domača plačilna transakcija“ pomeni „domačo plačilno transakcijo“, kakor je opredeljena v členu 2(9) Uredbe (EU) 2015/751.

Druge finančne institucije (Other financial institutions) Vse finančne institucije, ki so udeležene v plačilnem sistemu in so pod nadzorom ustreznih organov, tj. bodisi centralne banke bodisi bonitetnega nadzornika, vendar ne spadajo v okvir opredelitve kreditnih institucij.

Druge plačilne storitve (Other payment services) Vsaka plačilna storitev, ki sodi na področje uporabe Direktive (EU) 2015/2366, vendar se ne more vključiti v nobeno od drugih kategorij plačilnih storitev v Prilogi III.

Druge storitve, ki niso vključene v Direktivo (EU) 2015/2366 (Other services not included in Directive (EU) 2015/2366) Vsaka storitev, ki ne sodi na področje uporabe Direktive (EU) 2015/2366 in se ne more vključiti v nobeno od drugih kategorij plačilnih storitev v Prilogi III.

Drugi izdajatelj elektronskega denarja (Other e-money issuer) Izdajatelji elektronskega denarja, ki niso „institucije za izdajo elektronskega denarja“ in „kreditne institucije“. Glej opredelitev pojma „izdajatelj elektronskega denarja“.

Drugi neposredni udeleženci (Other direct participants) Vsi neposredni udeleženci v plačilnem sistemu razen kreditnih institucij in centralnih bank.

Drugi ponudniki plačilnih storitev in izdajatelji elektronskega denarja (Other PSPs and e-money issuers) „Drugi ponudniki plačilnih storitev in izdajatelji elektronskega denarja“ pomeni „ponudnike plačilnih storitev“, kakor so opredeljeni v tej prilogi, razen kreditnih institucij, kakor so opredeljene v tej prilogi, institucij za izdajo elektronskega denarja, kakor so opredeljene v tej prilogi, plačilnih institucij, kakor so opredeljene v tej prilogi, in centralnih bank, kakor so opredeljene v tej prilogi.

Država (General government) Država pomeni „državo“ (sektor S.13), kakor je opredeljena v odstavkih 2.111 do 2.117 Priloge A k Uredbi (EU) št. 549/2013.

Dvig gotovine na bankomatu (razen transakcij z elektronskim denarjem) (ATM cash withdrawal (except e-money transactions)) Dvig gotovine, opravljen na bankomatu z uporabo kartičnega plačilnega instrumenta ali drugega sredstva. Gotovinska izplačila na POS terminalih kot del plačilne transakcije za nakup blaga ali storitev (transakcije „cash-back“) se ne vključijo.

Dvig gotovine z uporabo kartičnih plačilnih instrumentov (razen transakcij z elektronskim denarjem) (Cash withdrawal using card-based payment instruments (except e-money transactions)) Dvig gotovine na bankomatu ali na okencu ponudnika plačilnih storitev z uporabo kartice s funkcijo gotovine. Plačilne transakcije z elektronskim denarjem se ne vključijo, gotovinska izplačila na POS terminalih pa se vključijo.

Dvigi gotovine prek okenca (Over the counter (OTC) cash withdrawals) Dvig gotovine z računa pri ponudniku plačilnih storitev z uporabo obrazca, tudi kadar se kartica uporabi zgolj za identifikacijo prejemnika plačila.

Elektronski denar (Electronic money (e-money)) „Elektronski denar“ pomeni „elektronski denar“, kakor je opredeljen v členu 2(2) Direktive 2009/110/ES.

Enotno območje plačil v eurih (Single Euro Payments Area – SEPA) SEPA je pobuda Evropske unije (EU) za povezovanje na področju plačil, katere cilj je harmonizacija elektronskih plačil v eurih v Evropi. Nanaša se na zbirko predpisanih tehničnih in poslovnih zahtev za plačilne transakcije v eurih, kakor so določene v Uredbi (EU) št. 260/2012.

E-trgovanje (E-commerce) Prodajanje ali kupovanje blaga ali storitev med podjetji, gospodinjstvi, posamezniki ali zasebnimi organizacijami v obliki elektronskih transakcij, ki se opravijo prek interneta ali drugih računalniških (spletnih komunikacijskih) omrežij. Pojem zajema naročanje blaga in storitev, ki se pošljejo prek računalniških omrežij, medtem ko se plačilo in končna dobava blaga ali storitev lahko opravi prek omrežja ali zunaj omrežja.

Goljufiva plačilna transakcija (Fraudulent payment transaction) „Goljufiva plačilna transakcija“ vključuje vse primere goljufije v zvezi s plačili iz smernice 1.1 v Smernicah o zahtevah poročanja o goljufijah iz člena 96(6) direktive PSD2 (EBA/GL/2018/05).

Gotovina (Cash) Bankovci in kovanci v obtoku, ki so zunaj sektorja MFI ali v trezorjih denarnih finančnih institucij (MFI).

Gotovinsko izplačilo na terminalih na prodajnem mestu (POS terminalih) (Cash advance at point of sale (POS) terminals) Transakcije, pri katerih imetnik kartice z uporabo kartice ali drugega sredstva prejme gotovino na POS terminalu v kombinaciji s plačilno transakcijo za blago ali storitve (običajno imenovane „cash-back“).

Institucija za izdajo elektronskega denarja (Electronic money institution) „Institucija za izdajo elektronskega denarja“ pomeni „institucijo za izdajo elektronskega denarja“, kakor je opredeljena v členu 2(1) Direktive 2009/110/ES.

Institucije, ki ponujajo plačilne storitve za ne-MFI (Institutions offering payment services to non-MFIs) Obsega vse ponudnike plačilnih storitev, kakor so opredeljeni v tej prilogi, ki ponujajo plačilne storitve za ne-MFI.

Izdaja plačilnega naloga s strani goljufa (Issuance of a payment order by the fraudster) „Izdaja plačilnega naloga s strani goljufa“ pomeni „izdajo plačilnega naloga s strani goljufa“, kakor je opredeljena v smernici 1.6.d v Smernicah o zahtevah poročanja o goljufijah iz člena 96(6) direktive PSD2 (EBA/GL/2018/05).

Izdajatelj elektronskega denarja (Electronic money issuer) „Izdajatelj elektronskega denarja“ pomeni „izdajatelja elektronskega denarja“, kakor je opredeljen v členu 2(3) Direktive 2009/110/ES.

Izdajatelj kartice (Card issuer) „Izdajatelj kartice“ pomeni „izdajatelja“, kakor je opredeljen v členu 2(2) Uredbe (EU) 2015/751 (3).

Izgube zaradi goljufije na nosilca odgovornosti (Losses due to fraud per liability bearer) „Izgube zaradi goljufije na nosilca odgovornosti“ pomeni „izgube zaradi goljufije na nosilca odgovornosti“, kakor so opredeljene v smernici 1.6.b v Smernicah o zahtevah poročanja o goljufijah iz člena 96(6) direktive PSD2 (EBA/GL/2018/05).

Izgubljena ali ukradena kartica (Lost or stolen card) Vrsta goljufije, do katere pride z uporabo izgubljenega ali ukradenega kartičnega plačilnega instrumenta (debetne kartice, kartice z odloženim plačilom ali kreditne kartice) brez dejanskega, domnevanega ali očitnega dovoljenja imetnika kartice.

Izgubljena ali ukradena kartica s funkcijo elektronskega denarja (Lost or stolen e-money card) Vrsta goljufije, do katere pride z uporabo izgubljene ali ukradene kartice s funkcijo elektronskega denarja brez dejanskega, domnevanega ali očitnega dovoljenja imetnika kartice.

Kartica (Card) Plačilni instrument, ki temelji na enolični številki, ki se lahko uporabi za odreditev plačila, dviga gotovine ali pologa gotovine, ki se obdela z uporabo kartične sheme ali znotraj omrežja, ki ga upravlja izdajatelj kartice. Številka se lahko hrani na fizični kartici ali drugi napravi (vključno z obeskom za ključe, nalepko, pametnim telefonom) ali se vodi virtualno brez fizične naprave. Kartice omogočajo imetniku kartice, v skladu z dogovorom z izdajateljem kartice, eno ali več naslednjih funkcij: funkcijo gotovine, debetno funkcijo, funkcijo odloženega plačila, kreditno funkcijo in funkcijo elektronskega denarja.

Kartica ni bila prejeta (Card not received) Kartični plačilni instrument, za katerega plačnik trdi, da ga ni prejel, čeprav plačnikov ponudnik plačilnih storitev (izdajatelj) potrjuje, da je bil plačniku poslan (s katero koli metodo dostave).

Kartica s funkcijo brezstičnega plačila (Card with a contactless payment function) Kartica, ki omogoča odobritev kartične plačilne transakcije s posebno vrsto brezstične tehnologije, pri čemer sta plačnik in prejemnik plačila v okviru te plačilne transakcije (in/ali njuna oprema) na isti fizični lokaciji.

Kartica s funkcijo elektronskega denarja (Card with an e-money function) Kartica, na kateri se lahko neposredno shrani elektronski denar in/ali ki omogoča dostop do elektronskega denarja, shranjenega na računih elektronskega denarja, ter ki omogoča plačilne transakcije z elektronskim denarjem.

Kartica s funkcijo elektronskega denarja ni bila prejeta (E-money card not received) Kartica s funkcijo elektronskega denarja, za katero plačnik trdi, da je ni prejel, čeprav plačnikov ponudnik plačilnih storitev (izdajatelj) potrjuje, da je bila plačniku poslana (s katero koli metodo dostave).

Kartica s funkcijo elektronskega denarja, ki je bila napolnjena najmanj enkrat (Card with an e-money function which has been loaded at least once) Kartica s funkcijo elektronskega denarja, ki je bila napolnjena najmanj enkrat in se zato lahko šteje za aktivirano. Polnjenje se lahko razlaga kot pokazatelj namere uporabiti funkcijo elektronskega denarja.

Kartica s funkcijo gotovine (Card with a cash function) Kartica, ki imetniku omogoča dvig gotovine na bankomatu in/ali polog gotovine na bankomatu.

Kartica s funkcijo plačila (razen kartic, ki imajo samo funkcijo elektronskega denarja) (Card with a payment function (except cards with an e-money function only)) Kartica, ki ima najmanj eno od naslednjih funkcij: debetno funkcijo, funkcijo odloženega plačila ali kreditno funkcijo. Kartica lahko ima tudi druge funkcije, kot je funkcija elektronskega denarja, vendar se kartice, ki imajo samo funkcijo elektronskega denarja, ne štejejo v tej kategoriji. Kartice, ki imajo samo funkcijo dviga/pologa gotovine, se ne vključijo.

Kartica s kombinacijo debetne funkcije, funkcije gotovine in funkcije elektronskega denarja (Card with a combined debit, cash and e-money function) Kartica, ki jo izda ponudnik plačilnih storitev in ima kombinacijo funkcije gotovine, debetne funkcije in funkcije elektronskega denarja.

Kartica z odloženim plačilom (Delayed debit card) Kartica, ki imetnikom kartice omogoča, da se njihovi nakupi knjižijo v breme računa pri izdajatelju kartice, do dovoljenega limita. Stanje na tem računu se nato v celoti poravna na koncu vnaprej opredeljenega obdobja. Imetniku se običajno zaračuna letno nadomestilo. Značilnost, po kateri se kartica s funkcijo odloženega plačila razlikuje od kartice s kreditno funkcijo ali debetno funkcijo, je pogodbeni dogovor, ki zagotavlja kreditno linijo, vendar z obveznostjo poravnave nastalega dolga na koncu vnaprej opredeljenega obdobja brez zaračunavanja obresti. Ta vrsta kartice se običajno imenuje „kartica z odloženim plačilom“ (charge card).

Kartica, na kateri se lahko neposredno shrani elektronski denar (Card on which e-money can be stored directly) Elektronski denar, ki se vodi na kartici, ki je v posesti imetnika elektronskega denarja. Glej tudi opredelitev pojma „elektronski denar“.

Kartice, ki omogočajo dostop do elektronskega denarja, shranjenega na računih elektronskega denarja (Cards which give access to e-money stored on e-money accounts) Glej opredelitev pojma „račun elektronskega denarja“.

Kartična plačilna transakcija (Card-based payment transaction) „Kartična plačilna transakcija“ pomeni „kartično plačilno transakcijo“, kakor je opredeljena v členu 2(7) Uredbe (EU) 2015/751, vključno s karticami z odloženim plačilom.

Kartična plačilna transakcija, odrejena na fizičnem terminalu EFTPOS (Card-based payment transaction initiated at a physical EFTPOS) Elektronsko odrejena kartična plačilna transakcija na fizičnem POS terminalu, ki omogoča elektronske prenose sredstev. Ta postavka običajno vključuje kartične plačilne transakcije prek terminala za elektronski prenos denarnih sredstev na prodajnem mestu (terminal EFTPOS) na lokaciji trgovca. Ne vključuje plačilnih transakcij z elektronskim denarjem.

Kartične plačilne transakcije s kartičnimi plačilnimi instrumenti, ki jih izdajo rezidenčni ponudniki plačilnih storitev, odrejene elektronsko (Card-based payment transactions with card-based payment instruments issued by resident PSP initiated electronically) Kartične plačilne transakcije, ki se odredijo na terminalu EFTPOS, bankomatu ali drugem fizičnem terminalu, ki omogoča elektronsko odreditev plačil, ali na daljavo z elektronskim sredstvom za prenos informacij. Kartične plačilne transakcije s kartičnimi plačilnimi instrumenti, ki jih izdajo rezidenčni ponudniki plačilnih storitev, odrejene v papirni obliki (npr. s pomočjo naprave za odtis kartičnih plačilnih instrumentov ali kadar se informacije o plačilih zbirajo ročno na poročilih na papirju), se ne vključijo.

Kartične plačilne transakcije s kartičnimi plačilnimi instrumenti, ki jih izdajo rezidenčni ponudniki plačilnih storitev (razen s karticami, ki imajo samo funkcijo elektronskega denarja) (Card-based payment transactions with card-based payment instruments issued by resident PSPs (except cards with an e-money function only)) Kartične plačilne transakcije, pri katerih se na terminalu ali prek drugih kanalov uporabijo debetne kartice, kartice z odloženim plačilom ali kreditne kartice. Vključijo se vse plačilne transakcije, odrejene s kartičnim plačilnim instrumentom, tj.: (a) vse transakcije, pri katerih sta pridobitelj in izdajatelj kartičnega plačilnega instrumenta/transakcije različna subjekta, in (b) vse transakcije, pri katerih sta pridobitelj in izdajatelj kartičnega plačilnega instrumenta/transakcije isti subjekt. Vključijo se odtegljaji z računa ponudnika plačilnih storitev, ki izhajajo iz poravnave kartične plačilne transakcije, pri kateri sta pridobitelj in izdajatelj kartičnega plačilnega instrumenta/transakcije isti subjekt. Vključijo se kartične plačilne transakcije prek telefona ali interneta, pri katerih se uporabi kartični plačilni instrument. Plačilne transakcije z elektronskim denarjem se ne vključijo. Dvigi in pologi gotovine na bankomatih se ne vključijo. Ti se poročajo kot „dvigi gotovine na bankomatu“ ali „pologi gotovine na bankomatu“. Kreditna plačila na bankomatih se ne vključijo. Ta se poročajo kot „kreditna plačila“. Gotovinska izplačila na POS terminalih se ne vključijo.

Kartične plačilne transakcije s kartičnimi plačilnimi instrumenti, ki jih izdajo rezidenčni ponudniki plačilnih storitev, odrejene neelektronsko (Card-based payment transactions with card-based payment instruments issued by resident PSP initiated non-electronically) Kartične plačilne transakcije, odrejene na fizičnem terminalu po ročnem postopku odobritve (npr. naprave za odtis kartice) (transakcije s prisotnostjo kartice), ali plačila, odrejena prek naloga po pošti ali naloga po telefonu (transakcije brez prisotnosti kartice).

Kartične plačilne transakcije s kartičnimi plačilnimi instrumenti, ki jih izdajo rezidenčni ponudniki plačilnih storitev, odrejene elektronsko prek plačilnega kanala na daljavo (Card-based payment transactions with card-based payment instruments issued by resident PSPs initiated electronically via remote payment channel) Elektronsko odrejene kartične plačilne transakcije, ki so plačilne transakcije na daljavo, kakor so opredeljene v členu 4(6) Direktive (EU) 2015/2366.

Kartične plačilne transakcije s kartičnimi plačilnimi instrumenti, ki jih izdajo rezidenčni ponudniki plačilnih storitev, odrejene neelektronsko prek plačilnega kanala na daljavo (Card-based payment transactions with card-based payment instruments issued by resident PSPs initiated non-electronically via remote payment channel) Neelektronsko odrejene kartične plačilne transakcije, ki so plačilne transakcije na daljavo, kakor so opredeljene v členu 4(6) Direktive (EU) 2015/2366.

Kartični plačilni instrument (Card-based payment instrument) „Kartični plačilni instrument“ pomeni „kartični plačilni instrument“, kakor je opredeljen v členu 2(20) Uredbe (EU) 2015/751, vključno s karticami z odloženim plačilom.

Koda kategorije trgovca (Merchant category code – MCC) Štirimestna številka (navedena v standardu ISO 18245) za finančne storitve na drobno. Koda kategorije trgovca se uporabi za razvrstitev podjetja glede na vrsto blaga ali storitev, ki jih ponuja.

Kraja podatkov kartice (Card details theft) Kraja občutljivih plačilnih podatkov, kakor so opredeljeni v členu 4(32) Direktive (EU) 2015/2366. Občutljivi plačilni podatki se v tem primeru nanašajo na podatke na kartičnem plačilnem instrumentu.

Kreditna institucija (Credit institution) „Kreditna institucija“ pomeni „kreditno institucijo“, kakor je opredeljena v členu 4(1)(1) Uredbe (EU) št. 575/2013 (4).

Kreditna kartica (Credit card) „Kreditna kartica“ ima enak pomen kot „kreditna kartica“, kakor je opredeljena v členu 2(34) Uredbe (EU) 2015/751. Za potrebe te uredbe se kartice z odloženim plačilom izključijo.

Kreditna plačila prek spletnega bančništva (Online banking based credit transfers) Kreditno plačilo, ki se odredi prek spletnega bančništva in storitev odreditve plačil.

Kreditna plačila, odrejena elektronsko (Credit transfers initiated electronically) Vsako kreditno plačilo, ki ga plačnik predloži v obliki, ki ni papirna, tj. elektronsko.

Kreditno plačilo (Credit transfer) „Kreditno plačilo“ pomeni „kreditno plačilo“, kakor je opredeljeno v členu 4(24) Direktive (EU) 2015/2366.

Kreditno plačilo, odrejeno kot posamezno plačilo (Credit transfer initiated on a single payment basis) Elektronsko odrejeno kreditno plačilo, ki je neodvisno od drugih kreditnih plačil, to pomeni, da ni del skupine kreditnih plačil, odrejenih skupaj.

Kreditno plačilo, odrejeno v datoteki/svežnju (Credit transfer initiated in a file/batch) Elektronsko odrejeno kreditno plačilo, ki je del skupine kreditnih plačil, ki jih plačnik odredi skupaj prek temu namenjene linije. Vsako kreditno plačilo, vsebovano v svežnju, se pri poročanju števila transakcij šteje kot ločeno kreditno plačilo.

Kreditno plačilo, odrejeno v papirni obliki (Credit transfer initiated in paper-based form) Kreditno plačilo, ki ga plačnik odredi v papirni obliki ali pri katerem da navodilo za odreditev kreditnega plačila zaposlenemu v podružnici prek okenca, in vsako drugo kreditno plačilo, pri katerem je potrebna ročna obdelava.

Majhna vrednost (Low value) Plačilne transakcije, za katere velja izjema iz člena 16 Delegirane uredbe Komisije (EU) 2018/389.

Medbančna provizija (Interchange fee) „Medbančna provizija“ pomeni „medbančno provizijo“, kakor je opredeljena v členu 2(10) Uredbe 2015/751.

Močna avtentikacija strank (Strong customer authentication – SCA) „Močna avtentikacija strank“ pomeni „močno avtentikacijo strank“, kakor je opredeljena v členu 4(30) Direktive (EU) 2015/2366.

Ne-MFI (Non-MFI) Katera koli fizična ali pravna oseba, ki ne pripada sektorju MFI. Za namen statistike plačil se vsi ponudniki plačilnih storitev izključijo iz sektorja „ne-MFI“.

Neodobrena plačilna transakcija (Unauthorised payment transaction) „Neodobrena plačilna transakcija“ pomeni „neodobreno plačilno transakcijo“, kakor je opredeljena v smernici 1.1.a v Smernicah o zahtevah poročanja o goljufijah iz člena 96(6) direktive PSD2 (EBA/GL/2018/05).

Neodobrena transakcija prek računa elektronskega denarja (Unauthorised e-money account transaction) „Neodobrena transakcija prek računa elektronskega denarja“ pomeni „neodobreno plačilno transakcijo“, kakor je opredeljena v tej prilogi, vendar v zvezi z uporabo računa elektronskega denarja.

Neposredni udeleženec (Direct participant) Subjekt, ki ga plačilni sistem identificira ali prepozna ter je pooblaščen za neposredno pošiljanje plačilnih nalogov v sistem in prejemanje plačilnih nalogov iz sistema brez posrednika ali ga neposredno zavezujejo pravila, ki urejajo plačilni sistem. V nekaterih sistemih neposredni udeleženci izmenjujejo naloge tudi v imenu posrednih udeležencev. Vsak udeleženec z individualnim dostopom do sistema se šteje ločeno.

Obremenitev računa z enostavno vknjižbo (Debits from the account by simple book entry) Debetna transakcija, ki jo odredi ponudnik plačilnih storitev (vključno z izdajateljem elektronskega denarja) brez posebnega naloga za transakcijo in se izvrši z enostavno vknjižbo (vknjižbo v breme) na računu stranke, tj. brez uporabe tradicionalnega plačilnega instrumenta. V tej postavki se poročajo naslednje transakcije: (a) zaračunanje obresti s strani banke; (b) odtegnitev bančnih nadomestil; (c) plačilo davkov, povezanih s finančnimi sredstvi, če gre za ločeno transakcijo, ki je stranka posebej ne odobri; (d) odplačila zneska posojila in (e) druge obremenitve računa z enostavno vknjižbo. Ti podatki se ne vključijo v direktne obremenitve.

Obstoječa vrednost na shranjevalnikih elektronskega denarja, ki jo izdajo izdajatelji elektronskega denarja (Outstanding value on e-money storages issued by electronic money issuers) Vrednost elektronskega denarja, na koncu obdobja poročanja, ki ga izdajo izdajatelji elektronskega denarja in ga imajo subjekti, ki niso izdajatelj, vključno z izdajatelji elektronskega denarja, ki niso izdajatelj.

Odobritve računov z enostavno vknjižbo (Credits to the accounts by simple book entry) Kreditna transakcija, ki jo odredi ponudnik plačilnih storitev (vključno z izdajateljem elektronskega denarja) brez posebnega naloga za transakcijo in se izvrši z enostavno vknjižbo (enostavna vknjižba pomeni vknjižbo v dobro računa stranke brez uporabe tradicionalnega plačilnega instrumenta). V tej postavki se poročajo naslednje transakcije: (a) plačilo obresti s strani banke; (b) plačilo dividend s strani banke; (c) izplačilo zneska posojila na tekoči račun stranke in (d) druge odobritve računa z enostavno vknjižbo. Ti podatki se ne vključijo v kreditna plačila.

Odreditev plačilne transakcije (Initiation of a payment transaction) Predložitev plačilnega naloga (5) s strani uporabnika plačilnih storitev.

Organizacija, ki opravlja storitve kliringa in poravnave (Clearing and settlement organisation) Katera koli organizacija, ki opravlja storitve kliringa in poravnave ter je neposredni udeleženec v plačilnem sistemu.

Plačilna institucija (Payment institution) „Plačilna institucija“ pomeni „plačilno institucijo“, kakor je opredeljena v členu 4(4) Direktive (EU) 2015/2366.

Plačilna shema (Payment scheme) „Plačilna shema“ pomeni zbirko formalnih, standardiziranih in skupnih pravil, ki omogočajo prenos vrednosti med končnimi uporabniki s pomočjo elektronskih plačilnih instrumentov. Upravlja jo organ upravljanja.

Plačilna shema direktnih obremenitev (Direct debit payment scheme) Glej opredelitev pojma „plačilna shema“. Mednarodne sheme direktnih obremenitev vključujejo osnovno shemo direktnih obremenitev SEPA in medpodjetniško shemo direktnih obremenitev SEPA.

Plačilna shema kreditnih plačil (Credit transfer payment scheme) Glej opredelitev pojma „plačilna shema“. Mednarodne plačilne sheme vključujejo shemo kreditnih plačil SEPA in shemo takojšnjih kreditnih plačil SEPA.

Plačilna storitev (Payment service) „Plačilna storitev“ pomeni katero koli poslovno dejavnost, navedeno v Prilogi I k Direktivi (EU) 2015/2366, ali katero koli storitev, navedeno v členu 4(3)(a) te uredbe.

Plačilna transakcija na daljavo (Remote payment transaction) „Plačilna transakcija na daljavo“ pomeni „plačilno transakcijo na daljavo“, kakor je opredeljena v členu 4(6) Direktive (EU) 2015/2366.

Plačilna transakcija z elektronskim denarjem (E-money payment transaction) „Plačilna transakcija z elektronskim denarjem“ pomeni plačilno transakcijo z uporabo elektronskega denarja. Glej opredelitev pojma „elektronski denar“.

Plačilni instrument (Payment instrument) „Plačilni instrument“ pomeni „plačilni instrument“, kakor je opredeljen v členu 4(14) Direktive (EU) 2015/2366.

Plačilni nalog (Payment order) „Plačilni nalog“ pomeni „plačilni nalog“, kakor je opredeljen v členu 4(13) Direktive (EU) 2015/2366.

Plačilni račun (Payment account) „Plačilni račun“ pomeni „plačilni račun“, kakor je opredeljen v členu 4(12) Direktive (EU) 2015/2366.

Plačilni sistem (Payment system) „Plačilni sistem“ pomeni „plačilni sistem“, kakor je opredeljen v členu 4(7) Direktive (EU) 2015/2366.

Plačilo s komunikacijo kratkega dosega (Near Field Communication (NFC) payment) Brezstična plačilna transakcija z uporabo tehnologije komunikacije kratkega dosega (ISO/IEC 18092).

Plačilo sebi (Payment to self) Plačilne transakcije, za katere velja izjema iz člena 15 Delegirane uredbe Komisije (EU) 2018/389.

Plačilo z elektronskim denarjem s karticami, na katerih se lahko neposredno shrani elektronski denar (E-money payment with cards on which e-money can be stored directly) Transakcija, pri kateri imetnik kartice s funkcijo elektronskega denarja prenese vrednost elektronskega denarja s svojega stanja, shranjenega na kartici, na stanje upravičenca.

Plačilo z elektronskim denarjem z računi elektronskega denarja (E-money payment with e-money accounts) Transakcija, pri kateri se denarna sredstva prenesejo s plačnikovega računa elektronskega denarja na račun prejemnika plačila. Glej opredelitev pojma „računi elektronskega denarja“.

Plačilo z elektronskim denarjem z računi elektronskega denarja, od tega: dostopni prek kartice (E-money payment with e-money accounts of which: accessed through a card) Transakcija, pri kateri se kartica uporabi za dostop do računa elektronskega denarja, nato pa se denarna sredstva prenesejo s plačnikovega računa elektronskega denarja na račun prejemnika plačila. Glej opredelitev pojma „računi elektronskega denarja“.

Plačnik (Payer) „Plačnik“ pomeni „plačnika“, kakor je opredeljen v členu 4(8) Direktive (EU) 2015/2366.

Podružnica (Branch) Poslovna enota, ki ni glavna uprava in se nahaja v državi poročevalki ter jo je ustanovil ponudnik plačilnih storitev, pravno ustanovljen v drugi državi. Ni pravna oseba in neposredno izvaja nekatere ali vse transakcije, ki so del poslovanja ponudnika plačilnih storitev. Vse poslovne enote, ki jih v državi poročevalki ustanovi ista institucija, pravno ustanovljena v drugi državi, sestavljajo eno podružnico. Vsaka od teh poslovnih enot se šteje za posamezno pisarno.

Polnjenje in praznjenje kartic s funkcijo elektronskega denarja (E-money card-loading and unloading) Transakcije, ki omogočajo prenos vrednosti elektronskega denarja od izdajatelja elektronskega denarja imetniku kartice s funkcijo elektronskega denarja in obratno. Vključijo se transakcije polnjenja in praznjenja.

Polog gotovine na bankomatu (razen transakcij z elektronskim denarjem) (ATM cash deposit (except e-money transactions)) Polog gotovine, opravljen na bankomatu z uporabo kartičnega plačilnega instrumenta ali drugega sredstva, vključno s transakcijami, pri katerih se gotovina položi na terminalu, brez ročnega posredovanja, plačnik pa se identificira s kartičnim plačilnim instrumentom ali drugim sredstvom.

Pologi gotovine prek okenca (Over the counter (OTC) cash deposits) Polog gotovine na račun pri ponudniku plačilnih storitev z uporabo obrazca, tudi kadar se kartica uporabi zgolj za identifikacijo plačnika.

Ponarejena kartica (Counterfeit card) Uporaba spremenjenega ali nezakonito reproduciranega kartičnega plačilnega instrumenta, vključno s kopiranjem ali spreminjanjem magnetnega traku ali reliefa.

Ponarejena kartica s funkcijo elektronskega denarja (Counterfeit e-money card) Uporaba spremenjene ali nezakonito reproducirane kartice s funkcijo elektronskega denarja, vključno s kopiranjem ali spreminjanjem magnetnega traku ali reliefa.

Ponavljajoča se transakcija (Recurring transaction) Plačilne transakcije, za katere velja izjema iz člena 14 Delegirane uredbe Komisije (EU) 2018/389.

Ponudnik plačilnih storitev (Payment service provider – PSP) „Ponudnik plačilnih storitev“ pomeni „ponudnika plačilnih storitev“, kakor je opredeljen v členu 4(11) Direktive (EU) 2015/2366.

Ponudnik plačilnih storitev, ki vodi račun (Account servicing payment service provider – ASPSP) „Ponudnik plačilnih storitev, ki vodi račun“ pomeni „ponudnika plačilnih storitev, ki vodi račun“, kakor je opredeljen v členu 4(17) Direktive (EU) 2015/2366.

Ponudnik storitev odreditve plačil (Payment initiation service provider – PISP) „Ponudnik storitev odreditve plačil“ pomeni „ponudnika storitev odreditve plačil“, kakor je opredeljen v členu 4(18) Direktive (EU) 2015/2366.

Ponudnik storitev zagotavljanja informacij o računih (Account information service provider – AISP) „Ponudnik storitev zagotavljanja informacij o računih“ pomeni „ponudnika storitev zagotavljanja informacij o računih“, kakor je opredeljen v členu 4(19) Direktive (EU) 2015/2366.

POS terminal, ki sprejema transakcije z elektronskim denarjem (POS terminal accepting e-money transactions) POS terminal, ki lahko dodatno sprejema plačila z elektronskim denarjem. Terminali za kartice s funkcijo elektronskega denarja, ki sprejemajo samo plačila z elektronskim denarjem, se ne vključijo (6).

Poslana transakcija (Transaction sent) Transakcija, ki vključuje ne-MFI in se pošlje ponudnikom plačilnih storitev. Informacijo zagotovi v državi poročevalki rezidenčni ponudnik plačilnih storitev. Za različne plačilne storitve se uporablja naslednje: (a) kreditna plačila se štejejo na strani plačnika; (b) direktne obremenitve se štejejo na strani prejemnika plačila; (c) čeki se štejejo na strani prejemnika plačila; (d) transakcije s karticami se štejejo na strani plačnika, tj. na strani izdajanja; (e) plačilne transakcije z elektronskim denarjem se štejejo bodisi na strani plačnika bodisi na strani prejemnika plačila, odvisno od kanala odreditve. Če se transakcija šteje na strani plačnika (prejemnika plačila) med poslanimi transakcijami, se šteje na strani prejemnika plačila (plačnika) med prejetimi transakcijami. V zvezi s plačilnimi sistemi je to transakcija, ki jo pošlje udeleženec za obdelavo v plačilnem sistemu.

Posredni udeleženec (Indirect participant) Udeleženec v plačilnem sistemu z ureditvijo posredne udeležbe, ki uporablja neposrednega udeleženca kot posrednika pri izvajanju nekaterih dejavnosti, ki jih omogoča sistem, zlasti pri poravnavi. Vse transakcije posrednega udeleženca se poravnajo na računu neposrednega udeleženca, ki je soglašal z zastopanjem zadevnega posrednega udeleženca. Vsak udeleženec, ki se lahko v sistemu naslavlja individualno, se šteje ločeno, ne glede na to, ali obstaja pravna povezava med dvema ali več takimi udeleženci.

Prejemnik plačila (Payee) „Prejemnik plačila“ pomeni „prejemnika plačila“, kakor je opredeljen v členu 4(9) Direktive (EU) 2015/2366.

Prejeta transakcija (Transaction received) Transakcija, ki vključuje ne-MFI in se prejme od ponudnikov plačilnih storitev. Informacijo zagotovi v državi poročevalki rezidenčni ponudnik plačilnih storitev. Za različne plačilne storitve se uporablja naslednje: (a) kreditna plačila se štejejo na strani prejemnika plačila; (b) direktne obremenitve se štejejo na strani plačnika; (c) čeki se štejejo na strani plačnika; (d) transakcije s karticami se štejejo na strani prejemnika plačila, tj. na strani pridobivanja; (e) plačilne transakcije z elektronskim denarjem se štejejo bodisi na strani plačnika bodisi na strani prejemnika plačila, odvisno od kanala odreditve. Če se transakcija šteje na strani plačnika (prejemnika plačila) med prejetimi transakcijami, se šteje na strani prejemnika plačila (plačnika) med poslanimi transakcijami.

Prenosljive vloge (Transferable deposits) „Prenosljive vloge“ pomeni „prenosljive vloge, kakor so opredeljene med „kategorijami instrumentov“ v točki 9.1a dela 2 Priloge II k Uredbi (EU) št. 1071/2013 (ECB/2013/33).

Prevara plačnika (Manipulation of the payer) „Prevara plačnika“ pomeni „prevaro plačnika“, kakor je opredeljena v smernici 1.1.b v Smernicah o zahtevah poročanja o goljufijah iz člena 96(6) direktive PSD2 (EBA/GL/2018/05).

Preverjeni prejemniki plačil (Trusted beneficiaries) Plačilne transakcije, za katere velja izjema iz člena 13 Delegirane uredbe Komisije (EU) 2018/389.

Pridobitelj (Acquirer) „Pridobitelj“ pomeni „pridobitelja“, kakor je opredeljen v členu 2(1) Uredbe (EU) 2015/751 (7).

Pridobivanje plačilnih transakcij (Acquiring of payment transactions) „Pridobivanje plačilnih transakcij“ pomeni „pridobivanje plačilnih transakcij“, kakor je opredeljeno v členu 4(44) Direktive (EU) 2015/2366.

Prodajno mesto (Point of sale) „Prodajno mesto“ pomeni „prodajno mesto“, kakor je opredeljeno v členu 2(29) Uredbe (EU) 2015/751.

Račun elektronskega denarja (E-money account) Račun, na katerem je shranjen elektronski denar (8), stanje na tem računu pa lahko imetnik računa uporabi za opravljanje plačil in za prenos denarnih sredstev med računi.

Račun elektronskega denarja, dostopen prek kartice (E-money account accessed through a card) Glej opredelitvi pojmov „račun elektronskega denarja“ in „kartica s funkcijo elektronskega denarja“.

Razmerje koncentracije (Concentration ratio) „Razmerje koncentracije“ pomeni tržni delež petih največjih pošiljateljev plačilnih transakcij v posameznem sistemu (to lahko vključuje centralno banko). Pet največjih pošiljateljev transakcij po obsegu se lahko razlikuje od petih največjih pošiljateljev po vrednosti. Vsak udeleženec, ki ima individualni dostop do sistema, se šteje ločeno, ne glede na morebitno povezavo med dvema ali več udeleženci.

Rešitev za mobilna plačila (Mobile payment solution) Rešitev, ki se uporablja za odreditev plačil, pri katerih se podatki o plačilu in plačilna navodila prenesejo in/ali potrdijo prek mobilne naprave z uporabo tehnologije za mobilno komunikacijo in prenos podatkov. Ta kategorija vključuje digitalne denarnice in druge rešitve za mobilna plačila, ki se uporabljajo za odreditev transakcij med fizičnimi osebami in/ali transakcij med potrošniki in podjetji, tj. kreditnih plačil, kartičnih plačil in/ali transakcij z elektronskim denarjem.

Rešitev za mobilna plačila med fizičnimi osebami (P2P mobile payment solution) Rešitev, pri kateri posameznik prek mobilne naprave odredi, potrdi in/ali prejme plačila v razmerju do drugega posameznika (plačila med fizičnimi osebami). Plačilno navodilo in drugi podatki o plačilu se prenesejo in/ali potrdijo z mobilno napravo. Značilen identifikator mobilnega plačila, npr. številka mobilnega telefona ali naslov elektronske pošte, se lahko uporabi kot sredstvo za posredno identifikacijo plačnika in/ali prejemnika plačila. Rešitve za mobilna plačila med fizičnimi osebami se lahko uporabijo za odreditev kreditnih plačil, kartičnih plačil in/ali transakcij z elektronskim denarjem.

Samopostrežni terminali za javni prevoz ali parkirnine (Unattended terminals for transport fares or parking fees) Plačilne transakcije, za katere velja izjema iz člena 12 Delegirane uredbe Komisije (EU) 2018/389.

Shema plačilnih kartic (Payment card scheme – PCS) „Shema plačilnih kartic“ pomeni „shemo plačilnih kartic“, kakor je opredeljena v členu 2(16) Uredbe (EU) 2015/751.

Sistem za plačila malih vrednosti (Retail payment system – RPS) „Sistem za plačila malih vrednosti“ pomeni „sistem za plačila na drobno“, kakor je opredeljen v členu 2(22) Uredbe (EU) št. 260/2012 Evropskega parlamenta in Sveta.

Sistem za plačila velikih vrednosti (Large-value payment system – LVPS) „Sistem za plačila velikih vrednosti“ pomeni „sistem za plačila velikih vrednosti“, kakor je opredeljen v členu 2(18) Uredbe (EU) št. 260/2012 Evropskega parlamenta in Sveta.

Skupaj plačilne transakcije, ki vključujejo ne-MFI (Total payment transactions involving non-MFIs) Skupno število transakcij, pri katerih se uporabijo plačilni instrumenti, in ki vključujejo ne-MFI. Skupna vrednost transakcij, pri katerih se uporabijo plačilni instrumenti, in ki vključujejo ne-MFI.

Skupaj poslane transakcije (Total transactions sent) Skupno število transakcij, ki se predložijo in obdelajo v določenem plačilnem sistemu. Skupna vrednost transakcij, ki se predložijo in obdelajo v določenem plačilnem sistemu.

Skupno število kartic (ne glede na število funkcij na kartici) (Total number of cards (irrespective of the number of functions on the card)) Skupno število kartic v obtoku. Te lahko imajo eno ali več naslednjih funkcij: funkcijo gotovine, debetno funkcijo, kreditno funkcijo, funkcijo odloženega plačila ali funkcijo elektronskega denarja.

Soglasje dano prek elektronskega pooblastila (Consent given via an electronic mandate) Soglasje, ki ga da plačnik prek pooblastila, kakor je opredeljeno v členu 2(21) Uredbe (EU) št. 260/2012, ki je v elektronski obliki.

Spreminjanje plačilnega naloga s strani goljufa (Modification of a payment order by the fraudster) „Spreminjanje plačilnega naloga s strani goljufa“ pomeni „spreminjanje plačilnega naloga s strani goljufa“, kakor je opredeljeno v smernici 1.6.c v Smernicah o zahtevah poročanja o goljufijah iz člena 96(6) direktive PSD2 (EBA/GL/2018/05).

Storitev odreditve plačil (Payment initiation service) „Storitev odreditve plačil“ pomeni „storitev odreditve plačil“, kakor je opredeljena v členu 4(15) Direktive (EU) 2015/2366.

Storitev zagotavljanja informacij o računih (Account information service – AIS) „Storitev zagotavljanja informacij o računih“ pomeni „storitev zagotavljanja informacij o računih“, kakor je opredeljena v členu 4(16) Direktive (EU) 2015/2366.

Število prenosljivih vlog čez noč (Number of transferable overnight deposits) Število računov, na katerih se vodijo prenosljive vloge čez noč, kakor so opredeljene med „kategorijami instrumentov“ v točki 9.1a dela 2 Priloge II k Uredbi (EU) št. 1071/2013 (ECB/2013/33).

Število prenosljivih vlog čez noč, od tega: število prenosljivih vlog čez noč, povezanih z internetom/osebnim računalnikom (Number of transferable overnight deposits of which: number of internet/PC linked overnight deposits) Število računov, na katerih se vodijo prenosljive vloge čez noč, kakor so opredeljene med „kategorijami instrumentov“ v točki 9.1a dela 2 Priloge II k Uredbi (EU) št. 1071/2013 (ECB/2013/33), ki jih imajo ne-MFI in do katerih lahko imetnik računa dostopi in jih uporablja elektronsko prek interneta ali z bančnimi aplikacijami na osebnem računalniku prek temu namenjene programske opreme in telekomunikacijskih povezav.

Število računov, do katerih so dostopali ponudniki storitev zagotavljanja informacij o računih (Number of accounts accessed by AISPs) Število različnih računov, do katerih je ponudnik storitev zagotavljanja informacij o računih dostopal v obdobju poročanja.

Število strank (Number of clients) Število uporabnikov plačilnih storitev, za katere ponudnik storitev zagotavljanja informacij o računih opravlja storitve.

Število vlog čez noč (Number of overnight deposits) Število računov, na katerih se vodijo vloge čez noč, kakor so opredeljene med „kategorijami instrumentov“ v točki 9.1 tabele „Kategorije instrumentov“ v delu 2 Priloge II k Uredbi (EU) št. 1071/2013 (ECB/2013/33).

Število vlog čez noč, od tega: število vlog čez noč, povezanih z internetom/osebnim računalnikom (Number of overnight deposits of which: number of internet/PC linked overnight deposits) Število računov za vloge čez noč, ki jih imajo ne-MFI in do katerih lahko imetnik računa dostopi in jih uporablja elektronsko prek interneta ali z bančnimi aplikacijami na osebnem računalniku prek temu namenjene programske opreme in telekomunikacijskih povezav.

Takojšnje plačilo (Instant payment) Takojšnja plačila so elektronska plačila malih vrednosti, ki se obdelujejo v realnem času, 24 ur na dan, 365 dni v letu in pri katerih so denarna sredstva prejemniku nemudoma na voljo za uporabo.

Terminal EFTPOS (EFTPOS terminal) Terminal EFTPOS zbira plačilne informacije z elektronskimi sredstvi in je v nekaterih primerih zasnovan za prenos teh informacij s povezavo, z zahtevo za odobritev v realnem času, ali brez povezave. Terminali EFTPOS vključujejo samopostrežne terminale.

Terminal na prodajnem mestu (POS terminal) (Point of sale (POS) terminal) Fizična naprava, ki se uporablja na prodajnem mestu za zbiranje informacij o plačilih, običajno elektronsko, v zvezi s transakcijami med potrošniki in podjetji (nakupi).Informacije o plačilih se zbirajo bodisi ročno na poročilih na papirju ali z elektronskimi sredstvi, tj. s terminali EFTPOS.

Terminal za kartice s funkcijo elektronskega denarja (E-money card terminal) Terminal, ki omogoča prenos elektronske vrednosti od izdajatelja elektronskega denarja imetniku kartice s funkcijo elektronskega denarja in obratno (tj. polnjenje in praznjenje), ali terminal, ki imetnikom elektronskega denarja na kartici s funkcijo elektronskega denarja omogoča prenos vrednosti elektronskega denarja z njihovega stanja na stanje trgovca ali drugega upravičenca.

Terminal za polnjenje in praznjenje kartic s funkcijo elektronskega denarja (E-money card-loading and unloading terminal) Terminal, ki omogoča prenos vrednosti elektronskega denarja od izdajatelja elektronskega denarja imetniku kartice s funkcijo elektronskega denarja in obratno, tj. polnjenje in praznjenje.

Terminal za sprejemanje kartic s funkcijo elektronskega denarja (E-money card-accepting terminal) Terminal, ki imetnikom elektronskega denarja na kartici s funkcijo elektronskega denarja omogoča prenos vrednosti elektronskega denarja z njihovega stanja na stanje trgovca ali drugega upravičenca.

Transakcija na bankomatu (razen transakcij z elektronskim denarjem) (ATM transaction (except e-money transactions)) Plačilna transakcija (9), opravljena na bankomatu z uporabo kartičnega plačilnega instrumenta ali drugega sredstva. Plačilne transakcije z elektronskim denarjem se ne vključijo.

Transakcija, odrejena s strani trgovca (Merchant initiated transaction – MIT) „Transakcija, odrejena s strani trgovca“ pomeni „transakcijo, odrejeno s strani trgovca“, kakor je opredeljena v opombi 4 v delu C Priloge II v Smernicah o spremembi smernic EBA/GL/2018/05 o poročanju o goljufijah iz direktive o plačilnih storitvah (PSD2) (EBA/GL/2020/01).

Transakcije na POS terminalu (razen transakcij z elektronskim denarjem) (POS transactions (except e-money transactions)) Transakcije prek POS terminala z uporabo kartice ali drugega sredstva, ki vsebuje ustrezno plačilno aplikacijo. Transakcije z uporabo kartice s funkcijo elektronskega denarja in gotovinska izplačila na POS terminalu se ne vključijo.

Transakcije na terminalih, na katerih transakcije pridobijo nerezidenčni ponudniki plačilnih storitev, s karticami, ki jih izdajo rezidenčni ponudniki plačilnih storitev (Transactions at terminals at which transactions are acquired by non-resident PSPs with cards issued by resident PSPs) Plačilne transakcije, ki se opravijo na vseh terminalih, ki jih pridobijo nerezidenčni ponudniki plačilnih storitev (tj. ne glede na to, ali se terminali nahajajo v državi, v kateri se nahaja ponudnik plačilnih storitev, ali zunaj nje), in pri katerih kartice, uporabljene pri transakcijah, izdajo rezidenčni ponudniki plačilnih storitev. Geografske razčlenitve (kakor je določeno v Prilogi III) se nanašajo na državo, v kateri se nahajajo terminali.

Transakcije na terminalih, na katerih transakcije pridobijo rezidenčni ponudniki plačilnih storitev, s karticami, ki jih izdajo rezidenčni ponudniki plačilnih storitev (Transactions at terminals at which transactions are acquired by resident PSPs with cards issued by resident PSPs) Plačilne transakcije, ki se opravijo na vseh terminalih, na katerih transakcije pridobijo rezidenčni ponudniki plačilnih storitev (tj. ne glede na to, ali se terminali nahajajo v državi, v kateri se nahaja ponudnik plačilnih storitev, ali zunaj nje), in pri katerih kartice, uporabljene pri transakcijah, izdajo rezidenčni ponudniki plačilnih storitev. Geografske razčlenitve (kakor je določeno v Prilogi III) se nanašajo na državo, v kateri se nahajajo terminali.

Transakcije na terminalih, na katerih transakcije pridobijo rezidenčni ponudniki plačilnih storitev, s karticami, ki jih izdajo nerezidenčni ponudniki plačilnih storitev (Transactions at terminals at which transactions are acquired by resident PSPs with cards issued by non-resident PSPs) Plačilne transakcije, ki se opravijo na vseh terminalih, ki jih pridobijo rezidenčni ponudniki plačilnih storitev (tj. ne glede na to, ali se terminali nahajajo v državi, v kateri se nahaja ponudnik plačilnih storitev, ali zunaj nje), in pri katerih kartice, uporabljene pri transakcijah, izdajo nerezidenčni ponudniki plačilnih storitev. Geografske razčlenitve (kakor je določeno v Prilogi III) se nanašajo na državo, v kateri se nahajajo terminali.

Trgovec (Merchant) Subjekt, ki je pooblaščen za prejemanje denarnih sredstev v zameno za dostavo blaga in/ali storitev ter ima dogovor s ponudnikom plačilnih storitev za sprejemanje teh denarnih sredstev.

Uporabnik plačilnih storitev (Payment service user – PSU) „Uporabnik plačilnih storitev“ pomeni „uporabnika plačilnih storitev“, kakor je opredeljen v členu 4(10) Direktive (EU) 2015/2366.

Upravljavec plačilnega sistema (Payment system operator – PSO) „Upravljavec plačilnega sistema“ pomeni pravni subjekt, ki je pravno odgovoren za upravljanje plačilnega sistema.

Ureditev posredne udeležbe (Tiering arrangement) Ureditev, pri kateri posredni udeleženci v sistemu potrebujejo storitve neposrednih udeležencev, da lahko izvedejo svoje transakcije.

Varni plačilni postopki in protokoli za podjetja (Secure corporate payment processes and protocols) Plačilne transakcije, za katere velja izjema iz člena 17 Delegirane uredbe Komisije (EU) 2018/389.